b'\n_START_ARTICLE_\nHohtosinikka\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nAikuisilla on vaalea vatsa. Aikuiset koiraat ovat p\xc3\xa4\xc3\xa4lt\xc3\xa4 kirkkaan sinisi\xc3\xa4, punaruskea kurkku ja rinta. Naarailla on himme\xc3\xa4n siniset siivet ja pyrst\xc3\xb6, ruskeahko kurkku ja rinta sek\xc3\xa4 harmaa laki ja selk\xc3\xa4. Hohtosinikka on 18\xe2\x80\x9320 cm pitk\xc3\xa4 ja siipiv\xc3\xa4li on 30\xe2\x80\x9333 cm.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nHohtosinikan pesimisalue on Pohjois-Amerikassa Kalliovuorilta it\xc3\xa4\xc3\xa4n, etel\xc3\xa4isest\xc3\xa4 Kanadasta Nicaraguaan. Linnun tapaa varmimmin avoimella mets\xc3\xa4- ja viljelysmailla sek\xc3\xa4 puutarhoissa.\n_START_SECTION_\nPesint\xc3\xa4\n_START_PARAGRAPH_\nPesint\xc3\xa4 ajoittuu huhtikuun lopulta hein\xc3\xa4kuulle. Lintu pesii mielell\xc3\xa4\xc3\xa4n ihmisten laittammiin p\xc3\xb6ntt\xc3\xb6ihin, jotka ovat 1,5\xe2\x80\x935,5 metrin korkeudella maasta sijaiten avoimella alueella yli 50 metrin p\xc3\xa4\xc3\xa4ss\xc3\xa4 pensaikoista tai metsik\xc3\xb6ist\xc3\xa4. Linnut ovat herkki\xc3\xa4 reviireist\xc3\xa4\xc3\xa4n, joten p\xc3\xb6nt\xc3\xb6t tulisi olla noin sadan metrin et\xc3\xa4isyydell\xc3\xa4 toisistaan.\n_START_SECTION_\nRavinto\n_START_PARAGRAPH_\nHohtosinikka sy\xc3\xb6 enimm\xc3\xa4kseen hy\xc3\xb6nteisi\xc3\xa4 ja marjoja.'